Biblija (Tomislav Dretar)/Ezekias, kralj Jude


Ezekias, kralj Jude 

Ezekias, kralj Jude
(2Krn 29.12)		
							
18  1 Treće godine vladavine Ozeja, sina Elavljeva, kralja Izraila, Ezekias, sin Akhazov, kralja Jude, postade kraljem. 
2 On imaše 25 godina 	kad postade kraljem i vladaše 29 godina u Jeruzalemu. Ime njegove majke bijaše Abi, kćer ZekarijHava. 
3 On činiše što je pravo u očima ALLAHA, tačno kao i Davud, njegov otac. 
4 On je taj koji učini da nestanu *visoka mjesta, polomi stele, posiječe sveti stub  i  razbi u komadiće zmiju od bronce koju Mojsije bijaše načinio, jer sinovi Izrailovi bijahu spaljivali *tamjane pred njom sve do ovog doba: zvala se Nehušutan. 
5 Ezekias povjerova u ALLAHA, Allaha Izrailova, ne bijaše kralja kao on među svim kraljevima Jude; ne bijaše mu sličnog također ni među onima koji su mu prethodili. 
6 On ostade privržen ALLAHU, ne okrećući se od njega. On čuvaše zapovijedi koje ALLAH bijaše propisao Musi. 
7 ALLAH bijaše s njim; on uspijevaše u svemu što bijaše poduzimao. On se pobuni protiv kralja Asirije i ne bi mu više pokoran. 
8  On sam porazi Filistince sve do Gaze i njihove teritorije, kule stražare jednako kao i utvrđena mjesta.